**Культура маўлення *(тэставае заданне, 11 клас)***

Частка А

*1. Адзначце правільныя сцвярджэнні:*

Культура маўлення – гэта: 1) навука аб правільным (нарматыўным і дасканалым) маўленні; 2) раздзел мовазнаўства, у якім вызначаюцца літаратурныя нормы на кожным моўным узроўні (арфаэпічным, акцэнталагічным, лексічным, фразеалагічным, граматычным, пунктуацыйным, стылістычным); 3) раздзел мовазнаўства, які вывучае сістэму правіл, што вызначаюць аднолькавае напісанне; 4) сістэма ўстойлівых формул зносін, прынятых у грамадстве, якія выкарыстоўваюцца ў тыповых камунікатыўных сітуацыях; 5) узорнае валоданне мовай у адпаведнасці з агульнапрынятымі нормамі.

*2.Адзначце словы (спалучэнні слоў), вымаўленне якіх не супадае з напісаннем:* 1) перакідваць; 2) лес і возера; 3) згінуць; 4) з лесу; 5) экзамен.

*3.Адзначце правільна напісаныя словы (формы слоў):* 1) дваццацю; 2) дагледжанны; 3) Жана; 4) паднябессе; 5) саванна.

*4.Адзначце прыклады, у якіх прыметнік правільна дапасаваны да назоўніка:* 1) едкі гар; 2) першы сажань; 3) белы квецень; 4) непрыемны сып; 5) маладая дызайнер Марыя.

*5.Адзначце сказы, у якіх асобныя назоўнікі ўжываюцца ў ненарматыўнай лікавай форме:* 1) У магазіне нам трэба купіць цукеркі, воцат, крупы; 2) Возера пачынаецца адразу за прысадамі, за агародамі ды садамі; 3) Алене здавалася, што вылеціць яе сэрца з грудзі ад вялікай радасці; 4) Я прапанаваў Мурцы рубную кансерву, але кошка нават не паглядзела на яе; 5) Пад насыпам засталіся рэшткі старога будынка.

*6.Адзначце сказы, у якіх дапушчаны адхіленні ад марфалагічнай нормы пры ўжыванні зборных назоўнікаў:* 1) На хутары ў шляхцюка Радкевіча кожнае лета голлі гнуцца ад яблыкаў, груш, сліў; 2) У старым лесе часта трапляюцца паваленыя бярвенні; 3) Вецер змятае пад прызбы пажоўклае лісце; 4) Спакойна і ціха шапацелі лісці на старой грушы; 5) Рабенькае пер’е аж пераліваецца на сонейку.

*7.Адзначце сказы, дзе формы ступеней параўнання прыметнікаў утвораны і ўжыты з адступленнем ад нормы:* 1) Міколка наважыўся падацца ў больш спакойнае месца, бліжэй да дзеда; 2) Дарога дамоў заўсёды карацейшая, чым з дому; 3) Я хачу, каб ён застаўся такі, які ён стаіць у маіх вачах: самы найлепшы для мяне куток Беларусі; 4) Няма нічога лепшага раніцы ў матчынай хаце; 5) Калі падняцца на гару і зірнуць у бок Нёмана, то перад вамі разгорнецца прыгажэйшая панарама.

*8.Адзначце сказы з правільным выкарыстаннем лічэбнікавых словазлучэнняў:* 1) Яна ганарылася абоімі сынамі; 2) Два зялёныя яблыка ляжала на стале; 3) Да дзвюх алешын прыбіта доўгая жардзіна; 4) За паўтары тыдні мы амаль усё зрабілі; 5) Жонка мужу нешта шэпча, і абое выходзяць.

*9.Адзначце сказы, у якіх лічэбнікі напісаны правільна:* 1) У музеі сустрэлі дваццаціпяцітысячнага наведвальніка; 2) Мы спыніліся на трыстадваццатым кіламетры; 3) Я захапілася двума апошнімі аповесцямі Івана Шамякіна; 4) Карабель з тысяча чатырыста дваццаццю пасажырамі выправіўся ў падарожжа; 5) Сямёра аднаго не чакаюць.

*10.Адзначце сказы з памылковым ужываннем займеннікаў:* 1) Ад самога ранку касіў бацька на лузе; 2) Самога Смірнова на вайну дзяўчына не праводзіла; 3) Самага брыгадзіра на полі не было: паехаў у райцэнтр; 4) Пералівы ветру пераходзілі ў буру, і тады мора перакідвала магутныя цёмныя хвалі ледзь не да самага неба; 5) Мне самаму патрэбна дапамога.

*11.Адзначце дзеясловы, якія ў форме другой асобы множнага ліку цяперашняга часу напісаны правільна:* 1) ідзеце; 2) думаеце; 3) льяце; 4) кахаяце; 5) сумуяце.

*12.Адзначце словазлучэнні, у якіх дзеепрыметнікі ўтвораны, ужыты і напісаны правільна:* 1) купаючыяся дзеці; 2) праполаная градка; 3) утояны факт; 4) прыхаваная ўсмешка; 5) недаспелыя маліны

*13.Адзначце сказы, у якіх ёсць памылкі ва ўтварэнні, ужыванні і напісанні дзеепрыслоўяў:* 1) Аўсееў паныла маўчаў, услухоўваючыся ў адзнакі далёкага бою; 2) Лянок кланяўся сваёй гаспадыні, пагойдваючы галоўкамі; 3) Шчыра кажачы, ён толькі лічыўся старшынёй; 4) Штогод вясну бачым, гуляя ў полі; 5) Кружачыся над дубам, буслы селі на гняздо.

*14.Адзначце сказы, у якіх парушана правільнасць маўлення:* 1) Ідучы каля хаты, яго позірк шукаў у вокнах Ганну; 2) Вось і зараз, успамінаючы гэтыя дарагія мясціны, смутак зноў агарнуў мяне; 3) Прайшоўшы кіламетры са два, Алена спынілася; 4) Чытаючы пісьмо Барыса, у мяне дрыжэлі рукі і ногі; 5) Вучачыся ў школе, мне ўсё больш і больш падабалася прафесія настаўніка.

*15.Адзначце правільна пабудаваныя словазлучэнні:* 1) звярнуцца на адрас; 2) смяяцца з гультая; 3) чуць сваімі вушамі; 4) дзівіцца з карціны; 5) хадзіць па палям.

*16.Адзначце сказы, у якіх парушана дакладнасць маўлення:* 1) Маўленчыя недакладнасці асабліва прыкрыя і недаравальныя, а між тым яны не такія і рэдкія нават у творах мастацкай літаратуры; 2) Хлопчык весела прыжмурвае тварык замурзаны свой; 3) Майстар на сцяне вырэзваў залатыя фрэскі; 4) Кожны аспрэчваў неабходнасць сваёй будучай прафесіі; 5) Боты вырабляюцца са скуры заказчыка.

*17.Адзначце сказы з недакладным ужываннем паронімаў:* 1) Аляксею падабалася простая дзелавітая гутарка падпалкоўніка; 2) Зноў дыхнуў ледзяны вецер; 3) Галерэя вядзе вялікую даследчую і рэстаўрацыйную работу; 4) – А зараз даводзяць, што яны [кратары] ад падзення метэораў; 5) Метрабудаўнікі прымянілі арыгінальны спосаб абціскання тунэля чыгуначнымі колцамі, за якімі затым запампоўваўся пад ціскам бетонны раствор.

*18.Адзначце сказы, у якіх ужываюцца плеаназмы (лішнія словы):* 1) Танкавая рота выгрузілася з эшалона ў канцы чэрвеня месяца; 2) Кожны вучань імкнецца не прапусціць міма пытанні настаўніка і хутка падрыхтаваць адказ на іх; 3) Трывожна мне ў Мінску: каторы ўжо год без прапіскі; 4) З неба абрынуўся праліўны лівень; 5) Упершыню ён дэбютаваў у 1984 годзе.

*19.Адзначце сказы, у якіх няправільна ўжыты фразеалагізмы:* 1) Андрэй з Данутай жылі душа ў душу; 2) Пагаварылі душа ў душу – і адразу на сэрцы лягчэй стала; 3) Ды і знаёмыя мы цераз пень калоду; 4) Працаваў ён цераз пень калоду, абы дзень да вечара; 5) Бываюць жа такія дні: як нешта не зладзіцца зранку, так потым і ідзе цераз пень калоду.

*20.Адзначце сказы, у якіх парушана чысціня маўлення:* 1) Дзед Ігнат здымае свае паўпудовыя сподкі, дастае капшук; 2) Усе думаюць, бытта раней тут адны дзівакі жылі; 3) Ён яшчэ не бачыў тут першазданных нетраў; 4) Арфаэпічныя нормы вызначаюць сістэму ўзорнага вымаўлення гукаў і іх спалучэнняў у літаратурнай мове; 5) Не разумею, пры чым тут мой, меджду протчым, светапогляд?

Частка Б

*1.Назавіце якасць маўлення, крытэрыем якой з’яўляецца ўжыванне моўных сродкаў у адпаведнасці з жанрам, стылем, мэтамі і ўмовамі зносін. Адказ запішыце \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*2.Вызначце з’яву, якая назіраецца ў сказе:* **Васіль мэтанакіравана ідзе да сваёй мэты.** *Адказ запішыце \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*3.Зрабіце стылістычную праўку наступнай аб’явы:* **Банк прапануе ўклады тэрмінам на пяць гадоў** *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*4.Перабудуйце сказы з рубрыкі “Пяро нарыпела” часопіса “Вожык”:* 1) **Я пайшоў да суседа рэзаць парсючка, з якім дамовіўся аб гэтым раней \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;** 2) **Калі гаварыць шчыра, дык за лубін адказвае аграном, бо ён яшчэ з восені ляжыць пад брызентам і пакрыўся цвіллю \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;** 3) **Патрабуецца на пастаянную работу супрацоўнік для аддзела, які мае вышэйшую адукацыю \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*5.Прадметам заўсёднай рэдактарскай праўкі з’яўляюцца спалучэнні тыпу* **разумець і захапляцца паэзіяй; паважаць і ганарыцца бацькамі; не варта патураць і цацкацца з лайдакамі.** *Запішыце словазлучэнні так, каб яны адпавядалі сінтаксічнай норме: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Культура маўлення *(тэставае заданне, 11 клас)***

Частка А

*1. Адзначце правільныя сцвярджэнні:*

Культура маўлення – гэта: **1)** навука аб правільным (нарматыўным і дасканалым) маўленні; **2)** раздзел мовазнаўства, у якім вызначаюцца літаратурныя нормы на кожным моўным узроўні (арфаэпічным, акцэнталагічным, лексічным, фразеалагічным, граматычным, пунктуацыйным, стылістычным); 3) раздзел мовазнаўства, які вывучае сістэму правіл, што вызначаюць аднолькавае напісанне; 4) сістэма ўстойлівых формул зносін, прынятых у грамадстве, якія выкарыстоўваюцца ў тыповых камунікатыўных сітуацыях; **5)** узорнае валоданне мовай у адпаведнасці з агульнапрынятымі нормамі.

*2.Адзначце словы (спалучэнні слоў), вымаўленне якіх не супадае з напісаннем:* 1) перакідваць; **2)** лес і возера; 3) згінуць; **4)** з лесу; **5)** экзамен.

*3.Адзначце правільна напісаныя словы (формы слоў):* 1) дваццацю; 2) дагледжанны; 3) Жана; **4)** паднябессе; **5)** саванна.

*4.Адзначце прыклады, у якіх прыметнік правільна дапасаваны да назоўніка:* **1)** едкі гар; **2)** першы сажань; 3) белы квецень; **4)** непрыемны сып; 5) маладая дызайнер Марыя.

*5.Адзначце сказы, у якіх асобныя назоўнікі ўжываюцца ў ненарматыўнай лікавай форме:* 1) У магазіне нам трэба купіць цукеркі, воцат, крупы; 2) Возера пачынаецца адразу за прысадамі, за агародамі ды садамі; **3)** Алене здавалася, што вылеціць яе сэрца з грудзі ад вялікай радасці; **4)** Я прапанаваў Мурцы рубную кансерву, але кошка нават не паглядзела на яе; 5) Пад насыпам засталіся рэшткі старога будынка.

*6.Адзначце сказы, у якіх дапушчаны адхіленні ад марфалагічнай нормы пры ўжыванні зборных назоўнікаў:* **1)** На хутары ў шляхцюка Радкевіча кожнае лета голлі гнуцца ад яблыкаў, груш, сліў; **2)** У старым лесе часта трапляюцца паваленыя бярвенні; 3) Вецер змятае пад прызбы пажоўклае лісце; **4)** Спакойна і ціха шапацелі лісці на старой грушы; 5) Рабенькае пер’е аж пераліваецца на сонейку.

*7.Адзначце сказы, дзе формы ступеней параўнання прыметнікаў утвораны і ўжыты з адступленнем ад нормы:* 1) Міколка наважыўся падацца ў больш спакойнае месца, бліжэй да дзеда; 2) Дарога дамоў заўсёды карацейшая, чым з дому; **3)** Я хачу, каб ён застаўся такі, які ён стаіць у маіх вачах: самы найлепшы для мяне куток Беларусі; **4)** Няма нічога лепшага раніцы ў матчынай хаце; **5)** Калі падняцца на гару і зірнуць у бок Нёмана, то перад вамі разгорнецца прыгажэйшая панарама.

*8.Адзначце сказы з правільным выкарыстаннем лічэбнікавых словазлучэнняў:* 1) Яна ганарылася абоімі сынамі; 2) Два зялёныя яблыка ляжала на стале; **3)** Да дзвюх алешын прыбіта доўгая жардзіна; 4) За паўтары тыдні мы амаль усё зрабілі; **5)** Жонка мужу нешта шэпча, і абое выходзяць.

*9.Адзначце сказы, у якіх лічэбнікі напісаны правільна:* **1)** У музеі сустрэлі дваццаціпяцітысячнага наведвальніка; 2) Мы спыніліся на трыстадваццатым кіламетры; 3) Я захапілася двума апошнімі аповесцямі Івана Шамякіна; 4) Карабель з тысяча чатырыста дваццаццю пасажырамі выправіўся ў падарожжа; **5)** Сямёра аднаго не чакаюць.

*10.Адзначце сказы з памылковым ужываннем займеннікаў:* **1)** Ад самога ранку касіў бацька на лузе; 2) Самога Смірнова на вайну дзяўчына не праводзіла; **3)** Самага брыгадзіра на полі не было: паехаў у райцэнтр; 4) Пералівы ветру пераходзілі ў буру, і тады мора перакідвала магутныя цёмныя хвалі ледзь не да самага неба; **5)** Мне самаму патрэбна дапамога.

*11.Адзначце дзеясловы, якія ў форме другой асобы множнага ліку цяперашняга часу напісаны правільна:* 1) ідзеце; **2)** думаеце; **3)** льяце; 4) кахаяце; 5) сумуяце.

*12.Адзначце словазлучэнні, у якіх дзеепрыметнікі ўтвораны, ужыты і напісаны правільна:* 1) купаючыяся дзеці; 2) праполаная градка; 3) утояны факт; **4)** прыхаваная ўсмешка; **5)** недаспелыя маліны

*13.Адзначце сказы, у якіх ёсць памылкі ва ўтварэнні, ужыванні і напісанні дзеепрыслоўяў:* 1) Аўсееў паныла маўчаў, услухоўваючыся ў адзнакі далёкага бою; 2) Лянок кланяўся сваёй гаспадыні, пагойдваючы галоўкамі; **3)** Шчыра кажачы, ён толькі лічыўся старшынёй; **4)** Штогод вясну бачым, гуляя ў полі; **5)** Кружачыся над дубам, буслы селі на гняздо.

*14.Адзначце сказы, у якіх парушана правільнасць маўлення:* **1)** Ідучы каля хаты, яго позірк шукаў у вокнах Ганну; **2)** Вось і зараз, успамінаючы гэтыя дарагія мясціны, смутак зноў агарнуў мяне; 3) Прайшоўшы кіламетры са два, Алена спынілася; **4)** Чытаючы пісьмо Барыса, у мяне дрыжэлі рукі і ногі; **5)** Вучачыся ў школе, мне ўсё больш і больш падабалася прафесія настаўніка.

*15.Адзначце правільна пабудаваныя словазлучэнні:* 1) звярнуцца на адрас; 2) смяяцца з гультая; 3) чуць сваімі вушамі; 4) дзівіцца з карціны; 5) хадзіць па палям.

*16.Адзначце сказы, у якіх парушана дакладнасць маўлення:* **1)** Маўленчыя недакладнасці асабліва прыкрыя і недаравальныя, а між тым яны не такія і рэдкія нават у творах мастацкай літаратуры; **2)** Хлопчык весела прыжмурвае тварык замурзаны свой; 3) Майстар на сцяне вырэзваў залатыя фрэскі; **4)** Кожны аспрэчваў неабходнасць сваёй будучай прафесіі; 5) Боты вырабляюцца са скуры заказчыка.

*17.Адзначце сказы з недакладным ужываннем паронімаў:* **1)** Аляксею падабалася простая дзелавітая гутарка падпалкоўніка; 2) Зноў дыхнуў ледзяны вецер; 3) Галерэя вядзе вялікую даследчую і рэстаўрацыйную работу; **4)** – А зараз даводзяць, што яны [кратары] ад падзення метэораў; **5)** Метрабудаўнікі прымянілі арыгінальны спосаб абціскання тунэля чыгуначнымі колцамі, за якімі затым запампоўваўся пад ціскам бетонны раствор.

*18.Адзначце сказы, у якіх ужываюцца плеаназмы (лішнія словы):* **1)** Танкавая рота выгрузілася з эшалона ў канцы чэрвеня месяца; **2)** Кожны вучань імкнецца не прапусціць міма пытанні настаўніка і хутка падрыхтаваць адказ на іх; 3) Трывожна мне ў Мінску: каторы ўжо год без прапіскі; **4)** З неба абрынуўся праліўны лівень; **5)** Упершыню ён дэбютаваў у 1984 годзе.

*19.Адзначце сказы, у якіх няправільна ўжыты фразеалагізмы:* 1) Андрэй з Данутай жылі душа ў душу; **2)** Пагаварылі душа ў душу – і адразу на сэрцы лягчэй стала; **3)** Ды і знаёмыя мы цераз пень калоду; 4) Працаваў ён цераз пень калоду, абы дзень да вечара; 5) Бываюць жа такія дні: як нешта не зладзіцца зранку, так потым і ідзе цераз пень калоду.

*20.Адзначце сказы, у якіх парушана чысціня маўлення:* **1)** Дзед Ігнат здымае свае паўпудовыя сподкі, дастае капшук; **2)** Усе думаюць, бытта раней тут адны дзівакі жылі; **3)** Ён яшчэ не бачыў тут першазданных нетраў; 4) Арфаэпічныя нормы вызначаюць сістэму ўзорнага вымаўлення гукаў і іх спалучэнняў у літаратурнай мове; **5)** Не разумею, пры чым тут мой, меджду протчым, светапогляд?

Частка Б

*1.Назавіце якасць маўлення, крытэрыем якой з’яўляецца ўжыванне моўных сродкаў у адпаведнасці з жанрам, стылем, мэтамі і ўмовамі зносін. Адказ запішыце* **(Дарэчнасць)**

*2.Вызначце з’яву, якая назіраецца ў сказе:* **Васіль мэтанакіравана ідзе да сваёй мэты.** *Адказ запішыце* **(Таўталогія)**

*3.Зрабіце стылістычную праўку наступнай аб’явы:* **Банк прапануе ўклады тэрмінам на пяць гадоў *(Банк прапануе афармляць уклады тэрмінам на пяць гадоў)***

*4.Перабудуйце сказы з рубрыкі “Пяро нарыпела” часопіса “Вожык”:* 1) **Я пайшоў да суседа рэзаць парсючка, з якім дамовіўся аб гэтым раней *(Я пайшоў да суседа, з якім дамовіўся аб гэтым раней, рэзаць парсючка)*;** 2) **Калі гаварыць шчыра, дык за лубін адказвае аграном, бо ён яшчэ з восені ляжыць пад брызентам і пакрыўся цвіллю *(Калі гаварыць шчыра, дык за лубін, які яшчэ з восені ляжыць пад брызентам і пакрыўся цвіллю, адказвае аграном);*** 3) **Патрабуецца на пастаянную работу супрацоўнік для аддзела, які мае вышэйшую адукацыю *(Для аддзела патрабуецца на пастаянную работу супрацоўнік, які мае вышэйшую адукацыю).***

*5.Прадметам заўсёднай рэдактарскай праўкі з’яўляюцца спалучэнні тыпу* **разумець і захапляцца паэзіяй; паважаць і ганарыцца бацькамі; не варта патураць і цацкацца з лайдакамі.** *Запішыце словазлучэнні так, каб яны адпавядалі сінтаксічнай норме:* **(разумець паэзію і захапляцца ёю; паважаць бацькоў і ганарыцца імі; не варта патураць лайдакам і цацкацца з імі).**